**Мере заштите од КОВИД-19 нису изговор за прекомерну употребу силе, кажу специјални известиоци УН**

ЖЕНЕВА (17. Април 2020) – Експерти и експерткиње\* УН за људска права изразили су дубоку забринутост због све већег броја навода о убиствима од стране полиције и другим чиновима насиља у контексту ванредних мера због КОВИД-19.

„Узнемирени смо због све чешћих вести о убиствима и другим случајевима прекомерне употребе силе, посебно према људима у угроженом положају,“ изјавили су специјални известиоци/тељке.

„Угрожени људи, попут оних који живе у сиромаштву и у неформалним насељима, бескућници/це, мањине, лица лишена слободе, жене и деца жртве насиља у породици, мигранти/киње и избеглице, транс-жене и сви они који штите њихова права, већ су несразмерно погођени вирусом. Забране посета у домовима за старије и установама за негу повећавају ризик насиља, малтретирања, злостављања и занемаривања старијих особа и других који живе у установама.“

„Све те људе, који су често несразмерно погођени вирусом због својих неповољних егзистенцијалних услова, не треба додатно виктимизовати мерама у ванредном стању.“

Експерти/киње су подсетили владе и органе унутрашњих послова да су забрана произвољног лишавања живота и забрана тортуре и другог злостављања апсолутне и да се никад не могу дерогирати.

„Чак и у ванредном стању, употреба силе и даље подлеже начелима законитости, неопходности, сразмерности и предострожности. Она налажу да се избегава употреба силе и ватреног оружја и да се исцрпе сва могућа ненасилна средства пре него што се прибегне насилним.“

Органи унутрашњих послова, подсећају експерти/киње, треба да употребе силу само када је то стриктно неопходно. Смртоносну силу треба употребити само ради заштите од непосредног ризика по живот, а чак и у том случају се увек морају предузети примерене мере предострожности да се спречи губитак живота.

„Кршење забране кретања или било ког ограничења слободе кретања не може да оправда прекомерну употребу силе од стране полиције, а ни у ком случају не сме да доведе до употребе смртоносне силе.“

Експерти/киње инсистирају на додатним мерама предострожности ради заштите права на живот и достојанство, с обзиром на то да многи људи немају дом у ком би се изоловали, или живе у густо насељеном и претрпаном простору, и немају средства да издржавају своје породице у изолацији.

„Не можете да останете код куће ако немате кућу. Не можете да се изолујете ако немате од чега да нахраните породицу,“ навели су експерти/киње за људска права. „Како ћете се 'физички дистанцирати’ у неформалном насељу? Шта ћете јести и пити ако радите за дневницу и морате сваког дана да одете да зарадите за храну?“

„Поред тога, с обзиром на велики број пријављених случајева инфекције КОВИД-19 међу полицајцима, за становништво које је већ у угроженом положају интеракција са полицијом може да представља додатни извор ризика од инфекције који се не сме занемарити при вршењу полицијских овлашћења.“

Експерти/киње су позвали владе да осмисле посебне мере за ублажавање несразмерних ефеката ванредних мера на угрожене групе и да их заштите.

„Важно је да органи унутрашњих послова узму у обзир локални контекст, потребе и факторе угрожености одређених група људи, да употреби силе прибегавају обазриво, када је то неопходно, и да она буде сразмерна,“ додали су. „За милионе људи, ванредне мере могу да представљају непосреднију претњу по живот, егзистенцију и достојанство него сам вирус. Полиција не мора одмах да прибегава сили, постоје и други начини за њен рад.“

„Као начела полицијског рада у примени ванредних мера, препоручујемо дискусију, едуковање, консултације и сарадњу са заједницом. То налаже и међународно право, јер је неопходно за заштиту људских права у време епидемије,“ закључили су.

НАПОМЕНА ЗА УРЕДНИКЕ/ЦЕ: Специјална известитељка УН за вансудска, прека или произвољна погубљења Агнес Каламар објављује [билтене о људским правима](https://www.ohchr.org/EN/Issues/Executions/Pages/HumanRightsDispatches.aspx), у којима разматра релевантна питања људских права у контексту пандемије коронавируса. Друге посебне мере које препоручују други специјални известиоци/тељке налазе се [овде](https://www.ohchr.org/EN/HRBodies/SP/Pages/COVID-19-and-Special-Procedures.aspx).

КРАЈ

***\* Експерти/киње:******Агнес Каламар****, специјална известитељка за* [*вансудска, прека или произвољна погубљења*](https://ohchr.org/EN/Issues/Executions/Pages/SRExecutionsIndex.aspx); ***Виктор Мадригал-Борлос****,* [*независни експерт за заштиту од насиља и дискриминације на основу сексуалне оријентације и родног идентитета*](https://www.ohchr.org/en/issues/sexualorientationgender/pages/index.aspx)***; Лејлани Фара****, специјална известитељка за* [*адекватно становање*](https://www.ohchr.org/EN/Issues/Housing/Pages/HousingIndex.aspx) *као саставни део права на адекватан животни стандард, и за право на недискриминацију у том контексту;* ***Јангхи Ли****,* [*специјална известитељка за стање људских права у Мјанмару*](https://www.ohchr.org/EN/HRBodies/SP/CountriesMandates/MM/Pages/SRMyanmar.aspx)*;* ***Фернанд де Варенес****,* [*специјални известилац за питања мањина*](https://www.ohchr.org/en/issues/minorities/srminorities/pages/srminorityissuesindex.aspx);***Бахам Нјандуга***, [*независни експерт за стање људских права у Сомалији*](https://www.ohchr.org/EN/HRBodies/SP/CountriesMandates/SO/Pages/IESomalia.aspx)*;* ***Ахмед Шахид****,* [*специјални известилац за слободу вероисповести и уверења;*](https://www.ohchr.org/en/issues/freedomreligion/pages/freedomreligionindex.aspx)***Урмила Була****,* [*специјална известитељка за савремене облике ропства*](https://www.ohchr.org/EN/Issues/Slavery/SRSlavery/Pages/SRSlaveryIndex.aspx)*;* ***Мод де Бер-Букикио,*** [*специјална известитељка за продају и сексуалну експлоатацију деце*](https://www.ohchr.org/EN/Issues/Children/Pages/ChildrenIndex.aspx)*;* ***Мишел Форст****,* [*специјални известилац за положај бранитеља/ки људских права*](https://www.ohchr.org/en/issues/srhrdefenders/pages/srhrdefendersindex.aspx); [*Радна група за принудне или недобровољне нестанке*](https://www.ohchr.org/en/issues/disappearances/pages/disappearancesindex.aspx)*:* ***Лусијано А. Асан (председник), Тае-Унг Баик (потпредседник), Урија Ес-Слами, Хенрикас Мицкевичијус, Бернар Дием; Дејвид Кеј****,* [*специјални известилац за унапређивање и заштиту права на слободу мишљења и изражавања*](https://www.ohchr.org/EN/Issues/FreedomOpinion/Pages/OpinionIndex.aspx)*;* ***С. Мајкл Линк****,* [*специјални известилац за стање људских права на палестинској територији окупираној од 1967*](https://www.ohchr.org/en/hrbodies/sp/countriesmandates/ps/pages/srpalestine.aspx)*;* ***Дејвид Р. Бојд****,* [*специјални известилац за људска права и животну средину*](https://www.ohchr.org/en/Issues/environment/SRenvironment/Pages/SRenvironmentIndex.aspx)*;* ***Марија Грација Ђамаринаро****,* [*специјална известитељка за трговину људима, посебно женама и децом*](https://www.ohchr.org/EN/Issues/Trafficking/Pages/TraffickingIndex.aspx)*;* ***Дијего Гарсија-Сајан,*** [*специјални известилац за независност судија и адвоката*](https://www.ohchr.org/en/issues/judiciary/pages/idpindex.aspx); ***Елизабет Бродерик (потпредседница), Алда Фасио, Ивана Радачић, Мескерем Гесет Течане (председница), Мелиса Упрети****,* [*Радна група за питање дискриминације жена и девојчица*](https://www.ohchr.org/EN/Issues/Women/WGWomen/Pages/WGWomenIndex.aspx)*;* ***Дајнијус Пурас****,* [*специјални известилац за право на физичко и ментално здравље*](https://www.ohchr.org/en/issues/health/pages/srrighthealthindex.aspx)*;* ***Е. Тендаји Ачијуме,*** [*специјална известитељка за савремен облике расизма, расну дискриминацију, ксенофобију и с њима повезану нетрпељивост*](https://www.ohchr.org/en/issues/racism/srracism/pages/indexsrracism.aspx)*;* ***Алис Крус****,* [*специјална известитељка за укидање дискриминације особа оболелих од лепре и чланова/ица њихових породица*](https://www.ohchr.org/EN/Issues/Leprosy/Pages/LeprosyIndex.aspx)*;* ***Алиун Тин****,* [*независни експерт за стање људских права у Малију*](https://www.ohchr.org/EN/HRBodies/SP/CountriesMandates/ML/Pages/IEMali.aspx)*;* ***Џаваид Реман****,* [*специјални известилац за стање људских права у Исламској Републици Иран*](https://www.ohchr.org/EN/HRBodies/SP/CountriesMandates/IR/Pages/SRIran.aspx)*;* ***Ливингстон Севанјана****,* [*независни експерт за поспешивање демократског и правичног међународног поретка*](https://www.ohchr.org/EN/Issues/IntOrder/Pages/IEInternationalorderIndex.aspx)*;* ***Финула Д. Ни Елајн****,* [*специјална известитељка за за унапређивање и заштиту људских права и основних слобода у борби против тероризма*](http://www.ohchr.org/EN/Issues/Terrorism/Pages/FionnualaNiAolain.aspx)*;* ***Јао Агбеце****,* [*независни експерт за стање људских права у Централноафричкој Републици*](https://www.ohchr.org/EN/HRBodies/SP/CountriesMandates/SD/Pages/IESudan.aspx)*;* ***Клеман Нјалецоси Вул****,* [*специјални известилац за право на слободу мирног окупљања и слободу удруживања*](https://www.ohchr.org/EN/Issues/AssemblyAssociation/Pages/SRFreedomAssemblyAssociationIndex.aspx)*;* ***Кумбу Боли Бари,*** [*специјална известитељка за право на образовање*](https://www.ohchr.org/EN/Issues/Education/SREducation/Pages/SREducationIndex.aspx)*;* ***Каталина Девандас Агилар***, [*специјална известитељка за права особа са инвалидитетом*](https://www.ohchr.org/en/issues/disability/srdisabilities/pages/srdisabilitiesindex.aspx)*;* ***Роса Корнфелд-Мате***[*, независна експерткиња за људска права старијих особа;*](http://www.ohchr.org/EN/Issues/OlderPersons/IE/Pages/IEOlderPersons.aspx)***Филип Олстон****, специјални известилац за* [*екстремно сиромаштво и људска права*](https://ohchr.org/EN/Issues/Poverty); ***Хосе Антонио Гевара Бермудес*** *(председник),* ***Ли Туми*** *(потпредседница задужена за комуникацију),* ***Елина Стејнерте*** *(потпредседница задужена за праћење и накнадне мере),* ***Сеонг-Фил Хонг*** *и* ***Сетонђи Ађови,*** *Радна група за* [*произвољни притвор*](https://www.ohchr.org/en/issues/detention/pages/wgadindex.aspx)*;* ***Ахмед Рид (председник), Доминик Деј, Михал Балчежак, Рикардо А. Сунга III, и Сабело Гумедзе****,* [*Радна група експерата/киња за људе афричког порекла*](https://www.ohchr.org/EN/Issues/Racism/WGAfricanDescent/Pages/WGEPADIndex.aspx)*;* ***Крис Кваџа (председник), Јелена Апарац, Лилијан Бобеа, Сорка Маклеод и Саид Мокбил,*** [*Радна група за коришћење плаћеника као средства за кршење људских права и ометање остваривања права народа на самоопредељење;*](https://www.ohchr.org/EN/Issues/Mercenaries/WGMercenaries/Pages/WGMercenariesIndex.aspx)***Нилс Мелцер****,* [*специјални известилац за тортуру и друге сурове, нељудске или понижавајуће казне и поступке*](https://www.ohchr.org/EN/Issues/Torture/SRTorture/Pages/SRTortureIndex.aspx)*;* ***Рона Смит****,* [*специјална известитељка за стање људских права у Камбоџи*](https://www.ohchr.org/EN/HRBodies/SP/CountriesMandates/KH/Pages/SRCambodia.aspx)*;* ***Алена Доухан****,* [*специјална известитељка за негативне ефекте једностраних принудних мера*](https://www.ohchr.org/EN/Issues/UCM/Pages/SRCoerciveMeasures.aspx) *на уживање људских права;* ***Икпонвоса Еро***[*, независна експерткиња за људска права особа са албинизмом.*](http://www.ohchr.org/EN/Issues/Albinism/Pages/IEAlbinism.aspx)

*Контакт-особа за више информација и* ***захтеве медија****: Алесандро Мара (+41 22 928 93 21 /* *amarra@ohchr.org**) или* *eje@ohchr.org*

*Контакт-особа за упите медија у вези са другим независним експертима/кињама УН: Сабијер Селаја (+ +41 22 917 9445 /* *xcelaya@ohchr.org**)*

*Забринути сте за свет у ком живимо?*

***Онда се данас ЗАУЗМИТЕ за нечија права.***

*#Standup4humanrights*

*и посетите веб-страницу* [*http://www.standup4humanrights.org*](http://www.standup4humanrights.org/)